**Гүлдана Амангелдіқызы Байсеит**,

«Агрономия және орман шаруашылығы»

кафедрасының оқытушысы, магистр

**СӨНБЕС СӘУЛЕ**

Академик Манаш Қабашұлы Қозыбаев - көрнекті ғалым, Тәуелсіз Қазақстан тарихының жарқын беттерімен тығыз байланысты қоғам қайраткері, отандық тарихтың өзекті мәселелерін әзірлеу мен халыктың тарихи санасын қалыптастырудың бастамашыларының бірі.

Биылғы жылы біз Тәуелсіздіктің 30 жылдығын - мемлекеттің толымды кемелдену жасын атап өтеміз. Қазақстан дербес өмірінің алғашқы кунінен бастап дамыған экономикамен басқа елдермен тату көршілік қатынастар құрудың нық бағытына көтерілді. Бүгінде біздің республикамыз - әлемдік қоғамдастыктың беделді мүшесі, экономикасы дамыған және шаруашылық әлеуеті жоғары заманауи демократиялық мемлекет. Мұның бәрі тәуелсіз мемлекеттің негізін қалаушы болып саналатын Қазақстан Республикасының Тұңғыш Пре­зидент! - Елбасы Нұрсұлтан Назарбаевтың дұрыс әрі нақты сындарлы саясатының арқасында мүмкін болды.

Егемендіктің қалыптасуының алғашқы жылдарында елді көптеген сынақтар күтіп тұрды. Ол кезде жас мемлекеттің әлеуметтік дамуы көбінесе зиялы қауымның, соның ішінде жарқын тарихшы ғалымдардың белсенді рөлімен аныкталды. Солардың бірі академик Манаш Қозыбаев болды, оның 90 жылдық мерейтойын биыл ғылыми жұртшылық атап өтуде. Оның есімі әрбір солтүстікқазақстандыққа таныс болмауы мүмкін емес шығар.

Ол 1931 жылы 16 қарашада Қостанай облысы Меңдіқара ауданы, Тазкөл кентінде құрметті ақсақал, колхоздық өндірісті ұйымдастырушы Қабаш Қозыбаевтың отбасында дүниеге келген. Ересектердің барлығы дерлік әскерге жұмылдырылған жағдайда, Манаш соғыс уақытының барлық қиындықтарын толық игеріп, колхозда жұмыс істеді. 1947 жылы Мендықара педагогикалық училищесін үздік бітіріп, Үнгілі орта мектебінде мүғалім қызмет жасады. 1948 жылы ҚазМУ-дың тарих факультетіне түсіп, оны үздік бітіріп, Қостанай педагогикалық институтында сабақ бере бастады, онда жас ғалым өзінің жеке қасиеттерінің арқасында үжымға тез сіңісіп кетеді.

1958 жылдың жазында оны Қазақстан Компартиясы ОК жанындағы марксизм-ленинизм институтына жұмысқа шақырады. Мұнда ол 1974 жылға дейін аға ғылыми қызметкер, ғылыми хатшы және партия құрылысы секторының меңгерушісі болып жұмыс істейді. Ғылыммен белсенді айналысып, жыл сайын партия тарихы бойынша зерттеулер жариялап отырған.

Ғалымның ұзақ жылдар бойы жүргізген зерттеулерінің маңызды нысаны қазақстандықтардың Ұлы Отан соғысына ерлікпен қатысуы болды. Ол қанды шайқастарға отандасрдың қатысуы туралы, Қазақстан аумағында құрылған әскери бірлестіктер туралы та­рихи және статистикалық мәлімеперді жинактап, жүйелендіріп, терең талдады. Бұл бағытағы ғылыми зерттеулер М. Қозыбаевтың «Ұлы Отан соғысы кезеңіндегі Қазақстан Компартиясы» аты бірінші монографиясымен ерекшеленді. 1971 жылы ғалым профессор атағына ие болып, сол жылы оған әскери тақырыпқа арналған «Қазақстан - майдан арсе­налы» атты монографиясы үшін Ш. Уәлиханов атындағы сыйлықақы иегері атанды, бүкілодактық байқауда моногра­фия сол жылғы шыққан еңбектердің ең тандаулысы деп танылған. Аталған еңбегінде автор қазақ сахарасының бай­лығы да, еңбек ресурстары да, малы да, жаны да майдан жолына сарп етілгенін жан-жакты көрсеткен. Өзінің ғылыми тұжырымдарымен, ғалымдық батылдығымен жазылған бұл еңбек одақ көлемінде тарихнамаға елеулі үлес болып енді.

Қазақстанның тарихнамасы жаңа тұрғыдан зерделенді. Ол Қазақстанның Ресейдің отарына айналу процесі қазақ халқының ұлпық мүддесі түрғысынан қайта қаралды, еліміздегі ұлт-азаттық қозғалыстардың жаңа концепциясы жасалды. Кеңес Одағы кезеңіндегі саяси қуғын-сүргін тарихы зерпелді, оның құрбандары ақталды. Та­рихшы қауым Алаш деген сөзден үркіп-қорқып аттонын ала қашқан кезде «Алаш - қазақ халқы деген үғым. Алаш - еліміздің ежелгі аты. Ол ғасырдың басындағы ұлттық санасында өсу процесінің құрамдас бөлігі» деп алғаш айтқан Манаш

Қабашұлы болды. Алаштың азаматы атанған Манаштың бойында азамат сөзінің барлық аныктамасы қамтылған. Бір сөзбен айтқанда, Манаш Козы­баев дарыны дара, қазақ халқының мактанышы.

Ғалымның есімі оның еңбектерінде ғана қалған жоқ. Оның есімі көптеген оқу орындарына берілген, соның ішінде біздің Солтүстік Казақстан университетіне. Біздің оку ордамызға академиктің атының берілуі мактанарлыктай жағдай. Бүгінде әр адамның міндеті ұлы академиктің мұрасын муқият сактап қалу. Ол отандастарға біздің уақытымызда билеуші, «жаратушы» болу оңай екенін дәлелдеді және ол үшін үлкен арман мен таптырмас жұмыс қажет екендігі туралы айтып өткен.

Мен М. Қозыбаев атындағы Солтүстік Қазақстан университетінің түлегімін және қазіргі кезде оқытушы болып қызмет етіп келемін. Жыл сайын біздің университете «Қозыбаев оқулары» атты ғылыми-тәжірибелік конференция өткізіледі. Конференцияның мақсаты ғылыми байланыстарды кеңейту, инновацияларды тарату және шығармашылық әлеуетті да­мыту үшін ғалымдар мен білім алушыларды тарту болып табылады. Бұл біздің оқытуылар мен студенттер үшін таптырмас мүмкіндік, себебі макала жазып және оны кон­ференция материалдары бой­ынша еңбектер жинағын шығару мүмкіншілігі бар.

Менің ойымша, академик Манаш Қозыбаевты әрдайым белсенді азаматық ұстанымы ерекшелеген, себебі ол аса өткір проблемаларды көтерген - ұлттық ерекшелікті, қазақ тілі мен мәдениетін сактау, жалпы ұлттың дамуы. Оның күшімен жүздеген мың қуғын-сүргінге ұшырағандардың есімдері жоқтан қайтарылды.

Уақыт өтеді, біздің ұрпақ та кетеді, ал академик Қозыбаев жазған туындылар қалады және халыққа оның әрі қарай өмір сүруіне көмектеседі деп ойлаймын.

 **// Парасат.- 2021.-15 қазан**